 Broj: 04-27-159-2/26
Datum:  26.08.2026. godine.

Na osnovu odredbe člana 23. Zakona o eksproprijaciji („Službene novine Federacije BiH“ br. 70/07, 36/10, 25/12 i 34/16), a u skladu sa članom 92. Zakona o upravnom postupku („Službene novine Federacije BiH“ br. 2/98, 48/99 I 61/22), Odlukom o utvrđivanju javnog interesa Općinskog vijeća Teočak broj 01-27-06-81-3/26 od 17.07.2026 godine, JU Direkcija regionalnih cesta TK upućuje: 
JAVNI OGLAS
 za pokušaj sporazumnog prenosa prava vlasništva na nekretninama 
K.O. Teočak

I

Odlukom o utvrđivanju javnog interesa Općinskog vijeća Teočak broj 01-27-06-81-3/26 od 17.07.2026 godine utvrđen je javni interes za rekonstrukciju regionalne cesti R 456b „Priboj-Teočak“ st.km.7+750 do st.km. 8+850.

Odlukom o utvrđivanju javnog interesa određeno je da je korisnik potpune eksproprijacije Javna ustanova Direkcija regionalnih cesta Tuzlanskog kantona.

II

U skladu sa odredbom člana 23. stav 1. Zakona o eksproprijaciji, korisnik eksproprijacije- JU Direkcija regionalnih cesta TK poziva vlasnika nekretnina označenih kao: 

· dio k.č.br. 2757/1 K.O.Teočak naziv parcele “PROSJEKA“, šuma 4. klase, površina za eksproprijaciju 582,40 m2, upisana na Vejzović Vejza Zuhdija, 

· dio k.č.br. 3066 K.O.Teočak naziv parcele “PALUČAK“, oranica/njiva 7. klase, površina za eksproprijaciju 20,37 m2, upisana na Bilalić Šefika Muhamed, 

· dio k.č.br. 2779/2 K.O.Teočak naziv parcele “ PROSJEKA“, šuma 4 klase, površina za eksproprijaciju 294,55 m2, upisana na Kostić Petra Cvjetko, 

· dio k.č.br. 2790 K.O.Teočak naziv parcele “ PROSJEKA“, voćnjak 3. klase, površina za eksproprijaciju 9,61 m2, upisana na Bilalić Šefika Muhidin, 

kao i sva druga lica koja imaju na zakonu zasnovan interes, da se u roku od 8 dana od dana objavljivanja ovog Javnog oglasa jave na broj telefona 035/281-500 kako bi se sa zainteresovanim licima ugovorili termini sastanka na kojima bi se pokušalo sporazumno riješiti pitanje prenosa prava vlasništva na nekretninama,  prije podnošenja prijedloga za potpunu eksproprijaciju istih. 

III
Ukoliko se vlasnici nekretnine ili druga lica koja imaju na zakonu zasnovan interes, u ostavljenom roku ne jave na ovaj Javni oglas, smatrat će se da nisu zainteresovani za sporazumno rješavanje sticanja prava vlasništva na nekretnini. 
Eksproprijacija nekretnine će se vršiti redovnim postupkom eksproprijacije propisanim Zakonom o eksproprijaciji Federacije BiH, pred gradskim organom uprave, a po prijedlogu korisnika eksproprijacije - JU Direkcija regionalnih cesta TK za sljedeće vlasnike nekretnina:

      -    Sa kojima se ne postigne sporazum o prenosu prava vlasništva na nekretninama;
      -   Na čijim nekretninama postoji neslaganje zemljišnoknjižnog i faktičkog stanja;
      -        Koji se u ostavljenom roku ne jave na ovaj Javni oglas.

                                                                                       JU Direkcija regionalnih cesta TK
                                                                                     _________________________________                                                                                                                                                                                                                                                                                                                                                           
                                                                                                        Zijad Omerčić

Napomena: Javni oglas je objavljen u na web stranici JU Direkcija regionalnih cesta TK,  te na oglasnoj ploči Direkcije.

